15/04/2014 | Administración LocalMunicipal
Carballo
Orde de execución de obras por motivos de seguridade e saúde públicas

I. O día 26/03/2014 Don Surya Harraz Samassa, arquitecto técnico municipal, e Dona Maria Teodosia Seager Del Arenal, arquitecta municipal, do Concello de Carballo, elaboraron un informe sobre o estado do edificio de vivendas sito na Avenida de Razo, s/n, en Carballo, na parcela con referencia catastral 5157848NH2855N0001EM, para valoración de posibles riscos ás persoas e sobre a vía pública. O informe conclúe que o edificio “comporta importantes riscos de seguridade pública para as persoas, tanto para os viandantes que se atopen na vía pública como para as persoas que poidan acceder ó interior do inmoble, toda vez que non existe impedimento físico para que calquer individuo poida entrar e permanecer dentro da edificación”. O informe propón, por cuestións de seguridade e saúde públicas, a realización das seguintes obras: “Para evitar os riscos inherentes á entrada de persoas ao inmoble: Tapiado dos ocos de entrada ó edificio desde a vía pública, realizando en muro de fábrica de bloque, ladrillo ou similar, construido de maneira sólida e ben anclado ó perímetro dos ocos, conformando un cerre permanente e a proba de vandalismo. Estes cerres realizaranse nos portais de acceso (8 portais), no oco do corredor de acceso directo ó patio, e nos locais de planta baixa que estén abertos. Inevitablemente, estas obras provocarán certo deterioro dos acabados dos portais e/ou locais, pero resulta imprescindible anclar de forma segura o peche, e máis a sabendas de que xa se tiña pechado con madeiras e elementos auxiliares, sen acadar o resultado esperado de cortar o paso. Cabe sinalar asimesmo, que o perímetro dos ocos que se pecharán teñen actualmente as suas terminacións xa en avanzado estado de deterioro polo que, as obras de peche non suporán un coste añadido valorable cando nun suposto futuro o edificio se poña en valor ou uso, pois igualmente se terían que reparar ou repoñer os materiais de acabado no perímetro e inmediacións dos ocos. Para evitar o risco de caída de cascotes sobre a vía ou espacio público: Eliminación de elementos de fachada á vía pública danados e susceptibles de desprenderse (exemplo: vidros rotos, elementos decorativos desanclados, etc). Para evitar o risco de contactos eléctricos na vía ou espacio público: Corte do suministro eléctrico dos cadros de obra en fachada, coa finalidade de evitar o risco de contactos eléctricos (xestión ante a compañía suministradora).” II. Segundo os datos tributarios desta administración, a parcela con referencia catastral 5157848NH2855N0001EM é propiedade de Grupo Riotorto SL, con CIF B70029905, mentres que a licenza para a construción de 68 vivendas na referida parcela foi solicitada por Jesán Galicia SL, con CIF B15833460. III. Á vista do anterior procede actuar de maneira imperiosa e urxente co fin de evitar os posibles danos ás persoas, mediante a realización de obras consistentes, básicamente, na eliminación de elementos e restos constructivos das fachadas que sexan susceptibles de desprenderse e caer á vía pública e, ademáis, e sobretodo, impedir físicamente o acceso das persoas ó interior da edificación. IV. O día 02/04/2014 ditouse o decreto de alcaldía número 2014000716, polo que se requiría a Grupo Riotorto SL e a Jesán Galicia SL a execución das obras sinaladas nos informes técnicos, sen que esa resolución puidese ser notificada a ningunha das dúas partes interesadas. De acordo co recollido nos artigos 93 e seguintes da Lei 30/1992, do 26 de novembro, de réxime xurídico das administracións públicas e do procedemento administrativo común, e coa normativa en materia de réxime local, RESOLVO: Primeiro. Ordenar, solidariamente, a Grupo Riotorto SL, en calidade de propietario, e a Jesán Galicia SL, en calidade de promotor, a execución, no edificio de vivendas construído na parcela con referencia catastral 5157848NH2855N0001EM, das medidas previstas nos informes técnicos referidos na parte expositiva para garantir a seguridade e saúde públicas, co fin de evitar os posibles danos ás persoas, mediante a realización de obras consistentes, básicamente, na eliminación de elementos e restos constructivos das fachadas que sexan susceptibles de desprenderse e caer á vía pública e, ademáis, e sobretodo, impedir físicamente o acceso das persoas ó interior da edificación. Segundo. Conceder un prazo improrrogable de dez (10) días hábiles para que proceda á realización das obras referidas, contados a partir do seguinte ao publicación deste anunción no Boletín Oficial da Provincia. Terceiro. Transcorrido o prazo concedido sen que as partes obrigadas executasen as medidas mencionadas, procederase polo Concello á execución subsidiaria dos traballos, sendo o custo destes pola conta das partes obrigadas á súa execución (artigo 98 Lei 30/92, de 26 de novembro, de Réxime Xurídico das Administracións Públicas e Procedemento Administrativo Común). Carballo, 08 de abril de 2014 Lucia Maria Ujica Rivela de Carballo